ΕΦΗΜΕΡΙΣ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
19 ΜΑΐΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ/ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΓΕΓΚΡΙΣΕΙΣ 

Τροποποίηση της 164/100/ΑΔ. 278324/20.2.86 Απόφασης 
περί Συγκρότησης Υπηρεσιακού Συμβουλίου Γενικού Επιτελείου 

Αεροπορίας του Υπουργείου Εθνικής Άμυνας . 1 

Ανανέωση κυκλοφορίας του αναψυκτικού ποτού ΑΕΚΟΕΑ. 2 

Ανανέωση της έγκρισης κυκλοφορίας του αναψυκτικού ποτού 
«ΑΓΚΙ ΕΟΕΑ» .... 3 


Έγκριση κυκλοφορίας του αναψυκτικού ποτού «ΤΟΡ ΟΟΕΑ» . . 4 
Ανάκληση των αποφάσεων του Υπ. Οικονομικών 38986/829/2. 
7.85 και 65433/1435/2.7.85, με τις οποίες παρασχέθηκε η 
αντεγγύηση του Ελληνικού Δημοσίου υπέρ της ΕΚΕΤΕ προς 
την Εθνική Τράπεζα της Ελλάδος για την κάλυψη αντεγγυητι- 
κών επιστολών που θα εκδίδονται από την ανωτέρω Τράπεζα 

προς την ΘΚΕΟΙΤ ΡΟΡΙΙΕΑΙΚΕ ϋ’ ΑΕΟΕΚΙΕ . 5 

Ανάκληση των αποφάσεων του Υπ. Οικονομικών 
65434/1436/2.7.85 και 65436/1438/2.7.85, με τις 
οποίες παρασχέθηκε η αντεγγύηση του Ελληνικού Δημοσίου 
υπέρ της ΕΚΕΤΕ προς την Εμπορική Τράπεζα για την κάλυψη 


αντεγγυητικών επιστολών που θα εκδίδονταν από την ανωτέρω 
Τράπεζα προς την ΘΚΕϋΙΤ ΡΟΡΙΪΕΑΙΚΕ ϋ’ ΑΕΟΕΚΙΕ ... 6 
Προσαρμογή κλάδων και θέσεων τακτικού προσωπικού με διατά¬ 
ξεις προσοντολογίου — κλαδολογίου στο Ταμείο Συντάξεων Αυ¬ 
τοκινητιστών . 7 

Συγκρότηση Κοινού Υπηρεσιακού Συμβουλίου Ν.Π.Δ.Δ. που θα 

εδρεύει στο Νοσοκομείο Παίδων «Η ΑΓΙΑ ΣΟΦΙΑ» . 8 

Χορήγηση άδειας άσκησης επαγγέλματος Κοινωνικού Λειτουργού 

στην Θεανώ Νταλαπέρα του Κων/νου . 9 

Χορήγηση άδειας άσκησης επαγγέλματος Κοινωνικού Λειτουργού 

στην Ανθούλα Πανταζή του Δημητρίου.10 

Χορήγηση δελτίων ελεύθερης εισόδου στα θεάματα και ακροάματα 11 
Αποτελέσματα αρχαιρεσιών Συλλόγου Δικαστικών Επιμελητών 

Εφετείου Θεσσαλονίκης .12 

Εκχώρηση αρμοδιότητας υπογραφής ταξιδίων εξωτερικού στους 
επικεφαλής των Τραπεζών του Δημοσίου Τομέα και των θυγα¬ 
τρικών τους Εταιρειών . 13 

Μετονομασία του συνοικισμού «Βοίδοκοιμηθιά» κοινότητα Ψιανών 

Ν. Ευρυτανίας .14 

Τροποποίηση απόφασης χορήγησης άδειας ίδρυσης και λειτουργίας 
εργαστηρίου ραδιοϊσοτόπων τμήμα πυρηνικής ιατρικής κατηγ. 

Α — 2 στο κέντρο ακτινοδιαγνωστικής πυρηνικής ιατρικής στην 

οδό Τσιμισκή 99, Θεσσαλονίκη .15 

Ανανέωση άδειας λειτουργίας του εργαστηρίου Ραδιοϊσοτόπων κα¬ 
τηγ. Α - 2 τμήμα πυρηνικής ιατρικής «Ο ΙΠΠΟΚΡΑΤΗΣ» 
στην οδό Τσιμισκή 66, στη Θεσσαλονίκη καθώς και αλλαγή 

υπευθύνου γιατρού .16 

Ανανέωση άδειας λειτουργίας του εργαστηρίου Ραδιοϊσοτόπων 


τμήμα πυρηνικής ιατρικής κατηγ. Α - 2 της Β Νευρολογικής 
Κλινικής Α.Π.Θ. του Νοσοκομείου «ΑΓΙΟΣ ΔΗΜΗΤΡΙΟΣ» . 17 
Ανανέωση άδειας' λειτουργίας του εργαστηρίου Ραδιοϊσοτόπων 
τμήμα ΙΝ νίΤΚΟ εφαρμογών κατηγ. Α — 1 στην Α' Μαιευτ. 
Γυναικολογική Κλινική του ΙΠΠΟΚΡΑΤΕΙΟΥ Γεν. Νοσοκο¬ 
μείου (πρώην Αγ. Σοφίας) .18 

Ανανέωση άδειας λειτουργίας εργαστηρίου τηλεθεραπείας κατηγ. 

, Κ — 3 της Γενικής Κλινικής, Θεσσαλονίκης Α.Ε. στην παρα¬ 
λιακή Λεωφόρο Γραβιάς 2 .19 

Παραχώρηση του αριθ. 218 οικοπέδου συν/σμού Ποντοκώμης 

στην Κοινότητα Ποντοκώμης Ν. Κοζάνης .20 

Διορισμός μελών Δ. Δ. Σ. Επιτάξεων Ν. Λέσβου.21 

Σύσταση θέσεων στον ΟΕΥ του Δήμου Τυρνάβου .22 


Τροποποίηση της απόφασης 2451/80 του Νομάρχη Τρικάλων 
(για τους δρόμους προς α) ΒΑΘΥΡΕΥΜΑ - ΜΕΣΟΧΩΡΑ - 
ΑΡΜΑΤΟΛΙΚΟ - ΑΕΤΟ - ΠΑΧΤΟΥΡΙ - ΛΑΦΙΝΑ - 
ΚΟΡΥΦΗ - ΝΕΡΑΙΔΑ β) ΑΓΙΟ ΠΡΟΚΟΠΙΟ - ΚΑΛΟΓΗΡΟΥΣ 

γ) ΡΟΠΩΤΟ) ....23 

Ανάθεση ασφαλιστικής περιοχής στο νέο Τοπικό Υποκ/μα ΙΚΑ 
Νέας Αλικαρνασσού Ν. Ηρακλείου .24 


Επανυπαγωγή ορισμένων κοινοτήτων της Επαρχίας Μονοφατσίου 
από , το Παρ/μά ΙΚΑ Αρκαλοχωρίου στο Περ/κό Υποκ/μα 
ΙΚΑ' Ηρακλείου .25 



ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 164/100/ΑΛ.278999 (1) 

Τροποποίηση της 164/100/ΑΔ. 278324/20.2.86 Απόφασης περί 
Συγκρότησης Υπηρεσιακού Συμβουλίου Γενικού Επιτελείου Αερο¬ 
πορίας του Υπουργείου Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

' Εχοντας υπόψη: 

α. Τις διατάξεις των άρθρων 4 και 221 του Υπαλληλικού Κώδικα 
(ΠΔ 611/77). 

β. Τις διατάξεις της παρ. 1 του άρθρου 11 του Ν. 1256/1982 
«Για την πολυθεσία, την πολυαπασχόληση και την καθιέρωση ανωτά- 
του ορίου απολαβών στον Δημόσιο Τομέα κ.λ.π.» 

γ. Τις διατάξεις των άρθρων 4 και 10 του Ν..1232/1982 «Επανα¬ 
φορά σε ισχύ τροποποίηση και συμπλήρωση των διατάξεων του ΝΔ 
4352/64 κ.λίπ. 

δ. Τις διατάξεις του Ν. 1440/83 «Περί τροποποιήσεως και συμπλη- 
ρώσεως υπαλληλικών διατάξεων». 

ε. Τη Φ. 164/100/ΑΔ. 264255/23.6.1982 Κοινή Απόφαση του 
Υπουργού Προεδρίας της Κυβέρνησης και Υφυπουργού Εθνικής Άμυ¬ 
νας «Περί συγχωνεύσεως Υπηρεσιακών και Υπηρεσιακών Πειθαρχι¬ 
κών Συμβουλίων του Υπουργείου Εθνικής Άμυνας/Γενικού Επιτε- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λείου Αεροπορίας. 

στ. Τη 072.2/7/Γ/ 1564/6.11.86 (ΦΕΚ 784/7.11.86) Τεύχος 
Β') Κοινή Απόφαση «Περί ανάθεσης αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας. 

ζ. Το υπ’ αριθμ. Πρωτ. Φ Γ3/30870/16.12.1985 έγγραφο του 
Ελεγκτικού Συνεδρίου, αποφασίζουμε: 

Τροποποιούμε την 164/100/ΑΔ/ 278324/20.2.86 απόφαση 
ΥΦΕΘΑ «Περί συγκρότησης του Υπηρεσιακού Συμβουλίου Γενικού 
Επιτελείου Αεροπορίας του Υπουργείου Εθνικής Άμυνας» και ορί¬ 
ζουμε σαν γραμματέα του Συμβουλίου για το μέχρι 31 Δεκεμβρίου 
1987 χρονικό διάστημα την Μ.Υ. με· Β’ βαθμό του Κλάδου ΔΕ2 
Διοικητικού Παπανδρώνη Μαρία σε αντικατάσταση της Μ.Υ. με Α' 
βαθμό του κλάδου ΠΕ9 Διοικητικού Καλοβούλου Στυλιανής. Σαν ανα- 
πληρώτρια δε αυτής ορίζουμε την Μ.Υ. με Β' βαθμό του Κλάδου 
ΔΕ2 Διοικητικού Φραγκάκη Αναστασία σε αντικατάσταση της Μ.Υ. 
με Α' βαθμό του κλάδου ΠΕ9 Διοικητικού Θεοδόση - Γέραλη Νίκης. 

Κατά τα λοιπά εξακολουθεί να ισχύει η ανωτέρω τροποποιούμενη 
απόφαση. 

Αθήνα, 19 Μαρτίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. 2118/86 (2) 

Ανανέωση κυκλοφορίας του αναψυκτικού ποτού ΑΕΚΟΕΑ 
Συνεδρίαση 9.12.1986 

ΓΕΛΙΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εχοντας υπόψη: 

1. Το έγγραφο του Γενικού Χημείου του Κράτους αρ. 
20284/2944/86 που αφορά την αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ: 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «Περί 
κανονισμού της λειτουργίας και των ερασιών και των εργασιών του 
Ανωτάτου Χημικού Συμβουλίου (ΦΕΚ 391/ΤΑ/31.10.1929). 

4. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0208/181,' ΦΕΚ 
214/ΤΒ/82. 

5. Την γνωμάτευση της Εκτελεστικής Επιτροπής του ΚΕ.Σ.Υ. με 
αρ. 1092/23.2.87, αποφασίζουμε: 

Εγκρίνουμε την ανανέωση της απόφασής μας 2693/80 (ΦΕΚ 
405/ΤΒ/81, ΑΥΣ 2238/) που αφορά το αναψυκτικό ποτό «ΑΕ- 
ΚΘΙΆ» της Θ.Ε. Α. ΒΑΦ^ΙΑΔΘΙ - Ζ. ΜέέΙ ΣΙΔΟΓ, με τους ίδιους 
όρους που κυκλοφορεί: Πάνω στη συσκευασία πρέπει να αναγράφονται 
όλες οι ενδείξεις που προβλέπονται από τις σχετικές διατάξεις και 
επίσης οι αριθμοί των εγκριτικών αποφάσεων Α.Χ.Σ. 2118/86 και 
ΚΕ.Σ.Υ. 1092/87. 

Ο Πρόεδρος: Στελ. Χατζηγιαννακός 
Ο Γραμματέας: Χαρ. Χαμαλίδης 

Τα Μέλη: Ευαγ. Τσιγαρίδας, Παν. Κώττης, Αντ. Δασκαλάκης, Ευαγ. 
Συμβώνης, Διον. Φραγκάτος,ΆΘ. Κουτίνας. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβέρνη¬ 
σης και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 1 Απριλίου 1987 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΤΣΟΒΟΛΑΣ ΓΕΩΡΓΙΟΣ-ΑΛΕΞΑΝΔΡΟΣ ΜΑΓΚΑΚΗΣ 


Αριθ. 1456/86 (3) 

Ανανέωση της έγκρισης κυκλοφορίας του αναψυκτικού ποτού «ΑΕΚ1 

ΟΟΕΑ». „ „ 

Συνεδρίαση 4.11.1986 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

’ Εχοντας υπόψη: 

1. Το έγγραφο του Γενικού Χημείου του Κράτους αρ. 
14335/2082/86 που αφορά την αίτηση του ενδιαφερομένου. 

2. Το εδάφιο 5 της παρ. 8 του άρθρου 6 του Νομού 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/3}. 10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929. (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0208/181, ΦΕΚ 
214/ΤΒ/82. 

6. Την γνωμάτευση της Εκτελεστικής Επιτροπής του ΚΕ.Σ.Υ. με 
αρ. 1091/23.2.87, αποφασίζουμε: . 

Εγκρίνουμε την ανανέωση της απόφασής μας 3100/80 (3093/81 
του ΑΥΣ, ΦΕΚ 405/Β/81), που αφορά την διάθεση στην κατανάλωση 
του αναψυκτικού ποτού «ΑΓΚΙ —. ΕΟΕΑ» της ΖΥΘΟΠΟΙΙΑΣ ΕΛΛΑ¬ 
ΔΟΣ Α.Ε., με τους ίδιους όρους που κυκλοφορεί. 

Πάνω στη συσκευασία πρέπει να αναγράφονται όλες οι ενδείξεις που 
προβλέπονται από τις σχετικές διατάξεις και επίσης οι αριθμοί των 
εγκριτικών αποφάσεων ΑΧΣ 1456/86 και ΚΕ.Σ.Υ. 1091/87. 

Ο Πρόεδρος: Στυλ. Χατζηγιαννακός 

Ο Γραμματέας: Χαρ. Χαμαλίδης 

Τα Μέλη: Ευάγ. Τσιγαρίδας, Παν. Κώττης, Αντ. Δασκαλάκης, 
Ευάγ. Συμβώνης, Διον. Φραγκάτος. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβέρνη¬ 
σης 

και ορίζουμε ότι θα αρχίσει η ισχύς της από την ημέρα που θα δημοσιευ 
θεί. 

Αθήνα, 1 Απριλίου 1987 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΤΣΟΒΟΛΑΣ ΓΕΩΡΓΙΟΣήΑΛΕΞΑΝΔΡΟΣ ΜΑΓΚΑΚΗΣ 

-Φ- 

Αριθ. 2018/86 (4) 

Έγκριση κυκλοφορίας του αναψυκτικού ποτού «ΤΟΡ €ΟΓΑ» 

Συνεδρίαση 25.11.1986 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

’ Εχοντας υπόψή: 

1. Τα έγγραφα του Γενικού Χημείου του Κράτους αρ. 
8703/1150/86 δις ΣΧΕΤ: 16023/2379/86, 21476/3112/86 
που αφορά αιτήσεις του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 21ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391 /ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4318/1929, (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82. 

6. Την γνωμάτευση της Εκτελεστικής Επιτροπής του ΚΕΣΥ με αρ. 
1093/23.2.87, αποφασίζουμε: 

Εγκρίνουμε την κυκλοφορία του αναψυκτικού ποτού «ΤΟΡ ΟΟΕΑ», 

, της Ο.Ε. Ιωάννης Αναστόπουλος και Τιός με σύνθεση: Ζάχαρη, 
διοξείδιο του άνθρακα, εκχύλισμα ΟΟΕΑ, καραμελλόχρωμα Ε 150, 
Φωσφορικό οξύ και καφεΐνη 8 ΜΟ/λίτρο. Πάνω στη συσκευασία πρέπει 
να αναγράφονται όλες οι ενδείξεις που προβλέπονται από τις σχετικές 
διατάξεις. 

Επίσης οι αριθμοί των εγκριτικών αποφάσεων ΑΧΣ 2018/86 και 
ΚΕ.Σ.Τ. 1093/87. 

Ο Πρόεδρος: Στυλ. Χατζηγιαννακός 
Ο Γραμματέας: Χαρ. Χαμαλίδης 

Τα Μέλη: Ευάγ. Τσιγαρίδας, Παν. Κώττης, Αντ. Δασκαλάκης, 
Ευάγ. Συμβώνης, Διον. Φραγκάτος. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβέρνη¬ 
σης 

και ορίζουμε ότι θα αρχίσει η ισχύς της από την ημέρα που θα δημο- 
σιευθεί. 

Αθήνα, 1 Απριλίου 1987 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΤΣΟΒΟΛΑΣ ΓΕΟΡΓΙΟΣ-ΑΛΕΞΑΝΔΡΟΣ ΜΑΓΚΑΚΗΣ 
-♦- 

Αριθ. 14312/429 (5) 

Ανάκληση των αποφάσεων του Τπ. Οικονομικών 38986/829/2.7.85 
και 65433/1435/2.7.85, με τις οποίες παρασχέθηκε η αντεγγύ- 
ηση του Ελληνικού Δημοσίου υπέρ της ΕΚΕΤΕ προς την Εθνική 
Τράπεζα της Ελλάδος για την κάλυψη αντεγγυητικών επιστολών 
που θα εκδίδονται από την ανωτέρω Τράπεζα προς την ΟΚΕϋΙΤ 
ΡΟΡΙΙΕΑΙΚΕ ϋ’ ΑΕΟΕΚΙΕ . 

Ο ΥΠΟΥΡΓΟΣ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις των Α.Ν. 747/1945^ιαι 9/1967 και του άρθρου 
8 του Ν. 1266/82. 

2. Τις αποφάσεις μας αριθ. 38^86/829/2.7.85 και 
65433/1435/2.7.85 με τις οποίες παρασχέθηκε η αντεγγύηση του 
Ελληνικού Δημοσίου υπέρ της ΕΚΕΤΕ προς την Εθνική Τράπεζα, για 
την κάλυψη αντεγγυητικών επιστολών που θα εκδίδονταν από την 
ανωτέρω Τράπεζα προς την ΟΚΕΟΙΤ ΡΟΡ11ΕΑΙΚΕ ϋ’ ΑΕΟΕΚΙΕ . 

3. Το έγγραφο της Εθνικής Τράπεζας, Κατ/μα Κολωνακίου, αριθ. 
727/10.2.87 με το οποίο θεωρεί ότι από 21.1.87 έπαυσαν να ισχύουν 
ουσιαστικά οι αντεγγυήσεις της Νο 11851—6 και 11852—4 και 
ταυτόχρονα δεν υπάρχει πλέον λόγος κάλυψής τους με τις αντίστοιχες 
εγγυήσεις του Δημοσίου αριθ. 38986/829/2.7.85 και 
65433/1435/2.7.85. 

4. Το από 11.2.1987, έγγραφο της ΕΚΕΤΕ με το οποίο ζητά την 
απαλλαγή από κάθε υποχρέωση καταβολής προμηθειών για τις ανω¬ 
τέρω εγγυήσεις μας μετά την 21.1.87. 

5. Την κοινή απόφαση του Πρωθυπουργού και του Τπ. Οικονομικών 
αριθ. 2389/13.2.87 για «ανάθεση αρμοδιοτήτων» στον Υφυπουργό 
Οικονομικών Σπ. Καλούδη, αποφασίζουμε: 

Ορίζουμε όπως οι αντεγγυήσεις του Ελληνικού Δημοσίου που παρα¬ 
σχέθηκαν με τις αποφάσεις μας αριθ. 38986/829/2.7.85 και 
65433/1435/2.7.85 υπέρ της ΕΚΕΤΕ προς την ΕΘΝΙΚΗ ΤΡΑ¬ 
ΠΕΖΑ, για την κάλυψη αντεγγυητικών επιστολών που θα εκδίδονταν 
από την ανωτέρω Τράπεζα προς την ΟΚΕΟΙΤ ΡΟΡΙΙΕΑΙΚΕ ϋ’ ΑΕ¬ 
ΟΕΚΙΕ έχουν παύσει να ισχύουν από 21.1.87 και κατά συνέπεια δεν 
υπάρχει λόγος καταβολής προμήθειας υπέρ του Δημοσίου μετά την 21. 
1.87. 

Η απόφαση αυτή, να δημοσιευθεί στην εφημερίδα της Κυβερνή- 
σεως. 

Αθήνα, 30 Μαρτίου 1987 

Ο ΥΦΥΠΟΥΡΓΟΣ 

ΣΠ.ΚΑΛΟΥΔΗΣ 


Αριθ. 20725/520 (6) 

Ανάκληση των αποφάσεων του Τπ. Οικονομικών 65434/1436/2. 
7.85 και 65436/1438/2.7.85, με τις οποίες παρασχέθηκε η 
αντεγγύηση του Ελληνικού Δημοσίου υπέρ της ΕΚΕΤΕ προς την 
Εμπορική Τράπεζα για την κάλυψη αντεγγυητικών επιστολών που 
θα εκδίδονταν από την ανωτέρω Τράπεζα προς την ΟΚΕϋΙΤ ΡΟΡ- 
11ΕΑΙΚΕ ϋ’ ΑΕΟΕΚΙΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 
8 του Ν. 1266/82. 

2. Τις αποφάσεις μας αριθ. 65434/1436/2.7.85 και 
65436/1438/2.7.85, με-τις οποίες παρασχέθηκε η αντεγγύηση του 
Ελληνικού Δημοσίου υπέρ της ΕΚΕΤΕ προς την Εμπορική Τράπεζα 
για την κάλυψη αντεγγυητικών επιστολών που θα εκδίδονταν από την 
ανωτέρω Τράπεζα προς την ΟΚΕϋΙΤ ΡΟΡΙΙΕΑΙΚΕ Ι)’ ΑΕΟΕΚΙΕ. 

3. Το έγγραφο της Εμπορικής Τράπεζας αριθ. 130/ΣΛ/ΣΣ/9.2. 
87, με το οποίο θεωρεί ότι από 5.1.87 έπαυσαν ουσιαστικά και τυπικά 
να ισχύουν οι αντεγγυήσεις της Νο 9179001 και 9181001 και ταυτό¬ 
χρονα δεν υπάρχει πλέον λόγος κάλυψής τους με τις αντίστοιχες εγγυή¬ 
σεις του Δημοσίου αριθ. 65434/1436/2.7.85 και 65436/1438/2. 
7.85. 

4. Το από 10.2.87 έγγραφο της ΕΚΕΤΕ με το οποίο ζητά την 
απαλλαγή από κάθε υποχρέωση καταβολής προμηθειών, για τις ανω¬ 
τέρω εγγυήσεις μας μετά την 5.1.87. 

5. Την κοινή απόφαση του Πρωθυπουργού και Τπ. Οικονομικών 
αριθ. 2389/13.2.87 για ανάθεση αρμοδιοτήτων» στον Υφυπουργό 
Οικονομικών Σπ. Καλούδη, αποφασίζουμε: 

Ορίζουμε όπως οι αντεγγυήσεις του Ελληνικού Δημοσίου που παρα¬ 
σχέθηκαν με τις αποφάσεις μας αριθ. 65434/1436/2.7.85 και 
65436/1438/2.7.85 υπέρ της ΕΚΕΤΕ προς την Εμπορική Τράπεζα 
για την κάλυψη αντεγγυητικών επιστολών που θα εκδίδονταν από την 
ανωτέρω Τράπεζα προς τήν ΟΚΕΟΙΤ ΡΟΡΙΙΕΑΙΚΕ Ω’ ΑΕΟΕΚΙΕ 
έχουν παύσει να ισχύουν από 5.1.87 και κατά συνέπεια δεν υπάρχει 
λόγος καταβολής προμήθειας υπέρ του Δημοσίου μετά την 5.1.1987. 

Η απόφαση αυτή, να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1987 

Ο ΥΦΥΠΟΥΡΓΟΣ 

ΣΠ.ΚΑΛΟΥΔΗΣ 
-♦- 

Αριθ. Φ22/1999 (7) 

Προσαρμογή κλάδων και θέσεων τακτικού προσωπικού με διατάξεις 
προσοντολογίού — κλαδολογίου στο Ταμείο Συντάξεων Αυτοκινητι¬ 
στών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

' Εχοντας υπόψη: 

Τις διατάξεις του άρθρου 24 (παρ. 8, εδάφιο β) του Ν. 1586/1986 
(ΦΕΚ 37/Α/86), αποφασίζουμε: 

1. Οι κλάδοι του τακτικού προσωπικού του Ταμείου Συντάξεων 
Αυτοκινητιστών που προβλέπονται από το Π.Δ/γμα 512/85 (ΦΕΚ 
186/Α/85) προσαρμόζονται στο περιεχόμενο της απόφασης του 
Υπουργού Προεδρίας της Κυβέρνησης αρ. ΔΙΟΔ/ 
Φ.01/23/4205/1986 (ΦΕΚ 318/Β/86) «Καθορισμός προσόντων 
διορισμού προσοντολόγιο — κλαδολόγιο όπως αυτή ισχύει ως εξής: 

Α. ΚΑΤΗΓΟΡΙΑ ΠΕ 

α) Κλάδος ΠΕ Διοικητικός — Οικονομικός, θέσεις εκατόν δέκα πέντε 
(115). 

Ο κλάδος αυτός προέρχεται από μετονομσΓσία του κλάδου ΠΕΙ 
Διοικητικού — Λογιστικού. 

β) Κλάδος ΠΕ Πληροφορικής θέσεις δύο (2), (ειδικότητας Επιστή¬ 
μης των υπολογιστών. 

Ο κλάδος αυτός προέρχεται από μετονομασία του κλάδου ΠΕ2 
Αναλυτών Συστημάτων — Προγραμματιστών Η/Υ. 
γ) Κλάδος ΠΕ Ιατρών, θέσεις δύο (2) 




2394 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο κλάδος αυτός προέρχεται από μετονομασία του κλάδου ΠΕ3 
Ελεγκτών — Ιατρών. 

Β. ΚΑΤΗΓΟΡΙΑ ΤΕ 

α) Κλάδος ΤΕ Διοικητικός — Λογιστικός, θέσεις οκτώ (8) 
β) Κλάδος ΤΕ Πληροφορικής, θέσεις πέντε (5) (ειδικότητας πληρο¬ 
φορικής) 

Ο κλάδος αυτός προέρχεται από μετονομασία του κλάδου ΤΕ2 
Προγραμματιστών Η/Τ. 

γ) Κλάδος ΤΕ Νοσηλευτικής, θέσεις δύο (2) 

Ο Κλάδος αυτός προέρχεται από μετονομασία του κλάδου ΤΕ3 
Μαιών — Νοσοκόμων. 

Γ. ΚΑΤΗΓΟΡΙΑ ΔΕ 

α) Κλάδος ΔΕ Διοικητικός - Λογιστικός, θέσεις τριακόσιες οκτώ 
(308). 

β) Κλάδος ΔΕ Δακτυλογράφων — Στενογράφων, θέσεις δέκα τέσσε¬ 
ρις (14) Ελληνικής Δακτυλογραφίας. 

γ) Κλάδος ΔΕ Προσωπικού Ηλεκτρονικών Υπολογιστών, θέσεις 
έντεκα (11) εκ των οποίων 6 ειδικότητας χειριστών διατρητικών μηχα¬ 
νών και 5 ειδικότητας χειριστών Η-/Υ. 

Στον κλάδο αυτό συγχωνεύονται οι κλάδοι ΔΕ4 Διατρητών και ΔΕ5 
Χειριστών Η/Υ. 

δ) Κλάδος ΔΕ-Τεχνικού, θέσεις δύο (2) εκ των οποίων η 1 ειδικότη¬ 
τας ηλεκτρικών εγκαταστάσεων και η άλλη ειδικότητας υδραυλικού. 

Ο κλάδος αυτός προέρχεται από τη συγχώνευση των κλάδων ΔΕ6 
εγκαταστατών Ηλεκτρολόγων και ΔΕ7 Υδραυλικών — Βοηθ. Εργα¬ 
σιών. 

Ο Κλάδος ΔΕ2 Αδελφών Νοσοκόμων διατηρείται προσωρινά μέχρις 
ότου κενωθούν κατά οποιονδήποτε τρόπο από τους υπαλλήλους που 
τις κατέχουν. 

Δ. ΚΑΤΗΓΟΡΙΑ ΥΕ 

α) Κλάδος ΥΕ Βοηθητικού Προσωπικού, θέσεις τριάντα τρεις (33) 

Ο κλάδος αυτός προέρχεται από τη συγχώνευση των κλάδων ΥΕ1 
κλητήρων Χειρ. Μηχανημάτων Αναπαραγωγής Εγγράφων, ΥΕ2 Θυ¬ 
ρωρών, ΥΕ3 Ταξινόμων Αρχείου και ΥΕ4 Οδηγών Ανελκυστήρων - 
Βοηθ. Εργασιών. 

β) Κλάδος ΥΕ Προσωπικού Καθαριότητας θέσεις δέκα τρεις (13). 
Ο κλάδος αυτός προέρχεται από μετονομασία τοΒ κλάδου ΥΕ5 Προσω¬ 
πικού Καθαριότητας. 

γ) Κλάδος ΥΕ Εργατών, θέσεις μία (1) 

Ο κλάδος αυτός προέρχεται από τη μετονομασία του Κλάδου ΥΕ 
Συντηρητών κτιρίων. 

δ) Κλάδος ΥΕ Φυλάκων - Νυκτοφυλάκων, θέσεις έξι (6^ 

2. Προσόντα διορισμού στον εισαγωγικό βαθμό των παραπάνω 
κλάδων ορίζονται τα κατά περίπτωση διαλαμβανόμενα στην αριθ. 
ΔΙΟΔ/Φ01/23/4205/86 απόφαση του Υπουργού Προεδρίας της 
Κυβέρνησης «Καθορισμός προσόντων διορισμού (Προσοντολόγυρ - 
Κλαδολόγιο)», όπως αυτή ισχύει κάθε φορά. Ειδικότερα για τον κλάδο 
ΠΕ Διοικητικό — Οικονομικό τα προβλεπόμενα στην παρ. 1 του άρθρου 
3 της παραπάνω απόφασης. 

Η προαναφερόμενη απόφαση ισχύει και για τα λοιπά θέματα που πε¬ 
ριλαμβάνει. 

Η παρούσα να δημοσιευθεί στην Εφημερίδα της Κυβέρνησης. 

Αθήνα, 8 Μαρτίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Α. ΚΑΚΛΑΜΑΝΗΣ Γ. Α. ΜΑΓΚΑΚΗΣ 

-φ- 

Αριθ. Δίγ/οικ.56001/86 (8) 

Συγκρότηση Κοινού Υπηρεσιακού Συμβουλίου Ν.Π.Δ.Δ. 
που θα εδρεύει στο Νοσοκομείο Παίδων «Η ΑΓΙΑ ΣΟΦΙΑ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Εχοντας υπόψη: 

1. Τις διατάξεις του Ν. 1232/1982 

2. Τις διατάξεις του Π.Δ. 251/1986 

3. Την κοινή απόφαση των Υπουργών Προεδρίας Κυβερνήσεως και 


Υγείας και Πρόνοιας Δ1γ/36116/21.10.1982 (ΦΕΚ. 839/1982 
τ.Β) 

4. Την κοινή απόφαση των Υπουργών Προεδρίας Κυβερνήσεως και 
Υγείας Πρόνοιας και Κοινωνικών Ασφαλίσεων Δίγ/οικ. 56589/11. 
12.1986 (ΦΕΚ 931/1986 τ.Β), αποφασίζουμε: 

1. Συγκροτούμε το Κοινό Υπηρεσιακό Συμβούλιο Ν.Π.Δ.Δ. που θα 
εδρεύει στο Νοσοκομείο Παίδων «Η ΑΓΙΑ ΣΟΦΙΑ» και διορίζουμε τα 
κατωτέρω πρόσωπα: 

. α. Πρόεδρο τον Αντώνιο Νικόπουλο πρόεδρο του Διοικητικού Συμ-- 
βουλίου του «ΑΓΙΑ ΣΟΦΙΑ» και αναπληρωτή του τρν Δημήτριο Καρα¬ 
γκούνη πρόεδρο του Διοικητικού Συμβουλίου του Π.Ι.Σ. 
β. Μέλη τους: 

1. Κων/να Κούρτη υπάλληλο του Υπουργείου Υγείας Πρόνοιας και 
Κοιν. Ασφαλίσεων με βαθμό Α' του Κλάδου ΠΕ και αναπληρώτριά 
της την Μαρία Χρονοπούλου ομοίως. 

2. Βελησσάριο Θάνο, υπάλληλο του Υπουργείου Υγείας Πρόνοιας 
και Κοιν. Ασφαλίσεων με βαθμό Α’ του Κλάδου ΠΕ και αναπληρωτή 
του τρν Μιχάλη Μπουμπάκη ομοίως. 

2. Γραμματέα του Συμβουλίου ορίζουμε τον Δημήτριο Δούση υπάλ¬ 
ληλο του Νοσοκομείου «ΑΓΙΑ ΣΟΦΙΑ» με βαθμό Α' και αναπληρωτή 
την Νίκη Νταλιάνη υπάλληλο του ίδιου Νοσοκομείου με βαθμό Α’. 

3. Η θητεία των ανωτέρω διοριζομένων θα είναι μέχρι τη συγκρό¬ 
τηση Υπηρεσιακού Συμβουλίου σύμφωνα με τις διατάξεις του άρθρου 
14 του Ν. 1586/1986. 

Η απόφαση αυτή να δημοσιευθεί στην Εφημερίδα της Κυβερνή- 
σεώς. 

Αθήνα, 2 Απριλίου 1987 

Ο ΥΠΟΥΡΓΟΣ 

ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ 

► 

. - ♦ - 

Αριθ. Γ6/707 (9) 

Χορήγηση άδειας άσκησης επαγγέλματος Κοινωνικού Λειτουργού, 
στην· Θεανώ Νταλαπέρα του Κων/νου. 

ψ Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/707/3.4.87 έ'/ει χορηγηθεί στην Θεανώ Νταλα- 
πέρμ του Κων/νου άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 3 Απριλίου 1987 

Με εντολή Υπουργού 
- Ο Διευθυντής 

X. ΓΙΑΠΑΔΟΠΟΥΛΟΣ 

-φ- 

Αριθ. Γ6α/709 (10) 

Χορήγηση άδειας άσκησης επαγγέλματος Κοινωνικού Λειτουργού 
στην Ανθούλα Πανταζή του Δημητρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/709/3.4.87 έχει χορηγηθεί στην Ανθούλα Πανταζή 
του Δημητρίου άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 3 Απριλίου 1987 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

Αριθ. 25271 (11) 

Χορήγηση δελτίων ελεύθερης εισόδου στα θεάματα και ακροάματα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

’ Εχοντας υπόψη: 

1.. Τις διατάξεις των παρ. 1 και 2 του άρθρου 40 του Ν. 
1976/1986 «καθορισμός των συντελεστών του φόρου προστιθέμενης 
αξίας και άλλων θεμάτων». 

2. Την ανάγκη εκτέλεσης ειδικής Υπηρεσίας από: 

α) Εισαγγελέα Αρείου Πάγου, β) Αντεισαγγελείς Αρείου Πάγου, γ) 
Εισαγγελείς και Αντεισαγγελείς Εφετών και Πρωτοδικών, η οποία δεν 
μπορεί να εκτελείται παρά μόνο κατά τη διάρκεια του θεάματος και 
ακροάματος, αποφασίζουμε: 

α) Εγκρίνουμε τη χορήγηση δελτίων ελεύθερης εισόδου στα θεάματα 
και ακροάματα των κατωτέρω προσώπων, στα οποία έχει ανατεθεί 
ειδική Υπηρεσία, η οποία δεν μπορεί να εκτελεσθεί παρά μόνο κατά 
τη διάρκεια του θεάματος και ακροάματος: 1) Εισαγγελέας Αρείου 
Πάγου 2) Αντεισαγγελείς Αρείου Πάγου 3) Εισαγγελείς και Αντεισαγ¬ 
γελείς Εφετών και Πρωτοδικών του Κράτους. 

β) Τα δελτία ελεύθερης εισόδου, τα οποία θα ισχύουν μόνο για το 
έτος έκδοσής τους και για την περιοχή στην οποία τα ανωτέρω πρό¬ 
σωπα εκτελούν Υπηρεσία, θα χορηγούνται από τις αρμόδιες υπηρεσίες 
στις οποίες υπηρετούν οι δικαιούμενοι δελτίων ελεύθερης εισόδου στα 
θεάματα και ακροάματα, θα φέρουν το ονοματεπώνυμο, την ιδιότητα 
και τη φωτογραφία του δικαιουμένου ελεύθερη είσοδο και θα θεωρού¬ 
νται από τις αρμόδιες Επιθεωρήσεις Οικον. Εφοριών για τις πόλεις 
που εδρεύει τέτοια επιθεώρηση ή σε αντίθετη περίπτωση από τον 
αρμόδιο Οικονομικό Έφορο. Για τις πόλεις που εδρεύουν περισσότερες 
της μιας Οικον. Εφορίες, αρμόδιος για τη θεώρηση ορίζεται ο Α' 
Οικονομικός Έφορος, γ) Τα δελτία ελεύθερης εισόδου είναι απολύτως 
προσωπικά και απαγορεύεται η χρησιμοποίησή τους από τρίτους, ευρι¬ 
σκόμενα δε σε χέρια τρίτων κατάσχονται από την υπηρεσία του Υπουρ¬ 
γείου Οικονομικών, που είναι αρμόδια για την εποπτεία και τον έλεγχο 
στα θεάματα και ακροάματα. 

δ) Η παρούσα να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1987 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΔΗΜΗΤΡΗΣ ΤΣΟΒΟΛΑΣ ΕΛΕΥΘ. ΒΕΡΥΒΑΚΗΣ 

-♦- 

Αριθ. 18192 (12) 

Αποτελέσματα αρχαιρεσιών Συλλόγου Δικαστικών Επιμελητών Εφε- 

τείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Κατά τις αρχαιρεσίες που έγιναν στις 25.1.1987 για την εκλογή 
Προέδρου, Διοικητικού Συμβουλίου καθώς και εξελεγκτικής επιτροπής 
του Συλλόγου Δικαστικών Επιμελητών του Εφετείου Θεσσαλονίκης, 
για τριετή θητεία, που λήγει στις 31.1.1990, εκλέχτηκαν οι παρακά¬ 
τω: 

Α. ΠΡΟΕΔΡΟΣ 

Δερμπόκης Ιωάννης του Αθανασίου 
Β. ΤΑΚΤΙΚΟΙ ΣΥΜΒΟΥΛΟΙ 

1. Αργυρόπουλος Μιχαήλ του Θεοφίλου 

2. Λεονταρίδης Κων/νος του Θεοφίλου 

3. Μπακιρλής Παναγιώτης του Σπυρίδωνα 

4. Τσεκούρα — Κόζαρη Νίκη 

5. Παραπούρας Νικόλαος του Θωμά 

6. Πάσογλου Αβραάμ του Δημοσθένη 

7. Κοκκαλιάρης Φίλιππος του Αποστόλου 

8. Σιδηρόπουλος Γεώργιος του Αριστοκλή 
Γ. ΑΝΑΠΛΗΡΩΜΑΤΙΚΟΙ ΣΥΜΒΟΥΛΟΙ 

1. Καραμιχάλης Μάριος του Δημητρίου 

2. Χαρατσής Σταμάτιος του Νικολάου 

3. Μάγειρος Νικόλαος του Χρήστου 


Δ. ΕΞΕΛΕΓΚΤΙΚΗ ΕΠΙΤΡΟΠΗ 

1. Αλεξανδράκης Ζαχαρίας του Μιχαήλ 

2. Διαμαντής Αθανάσιος του Αλέξανδρου 

3. Χριστομάνος Αναστάσιος του Τραϊανού 

Αθήνα, 30 Μαρτίου 1987 

Με εντολή Υπουργού 
Ο Διευθυντής κ.α.α. 

Σ. ΓΙΑΝΝΑΚΟΥΡΗΣ 

-♦- 

Αριθ. Κ3 4061 (13) 

Εκχώρηση αρμοδιότητας υπογραφής ταξιδίων εξωτερικού στους επικε¬ 
φαλής των Τραπεζών του Δημοσίου Τομέα και των θυγατρικών 

τους Εταιρειών. 

Ο ΥΠΟΥΡΓΟΣ ΕΜΠΟΡΙΟΥ 

' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
' Οργανα». 

2. Τις διατάξεις των άρθρων 1 παρ. 6 και 13 του Ν. 1256/82, 
όπως συμπληρώθηκε με το άρθρο 21 του Ν. 1288/82. 

3. Την αριθ. 41176/7.4.82 εγκύκλιο του Πρωθυπουργού. 

4. Την αριθ. 3147/6.10.82 Π.Υ.Σ. 

5. Το αριθ. 8251/31.12.82 έγγραφο Γ.Υ.Σ. 

6. Την αριθ. Β3 - 139/16.2.1987 απόφαση του Πρωθυπουργού 
και του Υπουργού Εμπορίου για ανάθεσή αρμοδιοτήτων στον Υφυ¬ 
πουργό Εμπορίου. 

7. Το αριθ. 23607/10702/22.12.86 έγγραφο της Εμπορικής 
Τράπεζας της Ελλάδος, αποφασίζουμε: 

1. Εκχωρούμε την αρμοδιότητα έγκρισης αποστολής υπαλλήλων 
στο εξωτερικό, για διεξαγωγή διαπραγματεύσεων, συμμετοχή σε διε¬ 
θνή συνέδρια, εκπροσώπηση σε διεθνείς οργανισμούς εκπαίδευση και 
εκτέλεση οποιασδήποτε υπηρεσίας, για τη χρονική περίοδο από 1.1. 
1987 έως 31.12.1987 στον επικεφαλής της Α.Ε. «ΕΛΛΗΝΙΚΗ ΒΙΟ¬ 
ΜΗΧΑΝΙΑ ΣΑΚΚΩΝ ΚΑΙ ΕΙΔΩΝ ΠΛΑΣΤΙΚΗΣ ΥΛΗΣ» και μέσα 
στο ποσό των τριών χιλιάδών (3.000) Δολλαρίων ΗΠΑ. 

2. Αντίγραφο των αποφάσεων εγκρίσεως ταξιδιών να κοινοποιείται 
στη Δ/νση ΑΕ και Πίστεως. 

3. Η εξουσιοδότηση αυτή δεν μπορεί να μεταβιβαστεί στα κατώτερα 
υπηρεσιακά κλιμάκια. 

Η απόφαση αυτή να δημοσιευθεί στην Εφημερίδα * της Κυβερνή¬ 
σεως. 

Αθήνα, 1 Απριλίου 1987 

Ο ΥΦΥΠΟΥΡΓΟΣ 

ΓΙΩΡΓΟΣ ΔΑΣΚΑΛΑΚΗΣ 

-Φ- 

Αριθ. ΕΣ—2880 (14) 

Μετονομασία του συνοικισμού «Βοϊδοκοιμηθιά» κοινότητα Ψιανών Ν. 

Ευρυτανίας. 

Η ΝΟΜΑΡΧΗΣ ΕΥΡΥΤΑΝΙΑΣ 

' Εχοντας υπόψη: 

1. Την αριθ. 3—8/86 απόφαση του Κοινοτικού Συμβουλίου που 
στάλθηκε με το 122/20.4.86 έγγραφο. 

2. Τις διατάξεις των άρθρων 11 (παρ. 2), και 153 του Π.Δ. 76/85, 
και 

3. Την 2-9/11.12.1986 απόφαση του Συμβουλίου Τοπωνυμιών, 

αποφασίζουμε; 

Εγκρίνουμε την 3—8/86 απόφαση του Κοινοτικού Συμβουλίου με 
την οποία ονομάζεται ο συνοικισμός «Βοϊδοκοιμηθιά» σε « Άγιος Χαρά¬ 
λαμπος». Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Καρπενήσι, 18 Μαρτίου 1987 

Η Νομάρχης 

ΑΝ. ΚΑΝΕΛΛΟΠΟΥΛΟΥ 

Αριθ. ΑΥ/Γ1/13635 (15) 

Τροποποίηση απόφασης χορήγησης άδειας ίδρυσης και λειτουργίας 
εργαστηρίου ραδιοϊσοτόπων τμήμα πυρηνικής ιατρικής κατηγ. Α 
— 2 στο κέντρο ακτινοδιαγνωστικής πυρηνικής ιατρικής στην οδό 
Τσιμισκή 99, Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Δΐ/ΓΙ/13635/31.3.87 απόφαση του Νομάρχη Θεσσαλο¬ 
νίκης, που εκδόθηκε σύμφωνα με τις διατάξεις του Ν.Δ. 181/74 
τροποποιήθηκε η Δ 1/11/9752/10.3.87 απόφασή μας και ως προς 
τη) λήξη αυτής| ορίζουμε την 10 Φεβρουάριου 1989 αντί της 31.12. 
1987. 

Η απόφαση αυτή να δημοσιευθεί στην Εφημερίδα της Κυβέρνησης. 

Θεσσαλονίκη, 31 Μαρτίου 1987 

Με εντολή Νομάρχη 
Ο Διευθυντής 
Γ. ΡΟΤΣΙΟΣ 

-♦- 

Αριθ. ΑΤ/Γ1/13.976 (16) 

Ανανέωση άδειας λειτουργίας του εργαστηρίου Ραδιοϊσοτόπων κατηγ. 
Α — 2 τμήμα πυρηνικής ιατρικής «Ο ΙΠΠΟΚΡΑΤΗΣ» στην οδό 
Τσιμισκή 66, στη Θεσσαλονίκη καθώς και αλλαγή υπευθύνου για¬ 
τρού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΤ/Γ1/13976/31.3.87 απόφαση του Νομάρχη Θεσσαλονί¬ 
κης, που. εκδόθηκε σύμφωνα με τις διατάξεις του Ν.Δ. 181/74 και 
Π.Δ. 470/83 ανανεώνουμε τη χορηγηθείσα άδεια λειτουργίας εργα¬ 
στηρίου ραδιοϊσοτόπων (Τμήμα Πυρηνικής Ιατρικής Κατηγ. (Α-2) «Ο 
ΙΠΠΟΚΡΑΤΗΣ» στην οδό Τσιμισκή 66 και υπεύθυνος γιατρός ο 
Νικόλαος Καρατζάς σε αντικαΐάσταση του Δαμ. Δούμα, φυσικός Νο- 
σοκ. η φυσικός Πολυκρίτη Κωστάκη. 

Η ισχύς της ανανέωσης λήγει την 31.3.1988. 

Η απόφαση αυτή να δημοσιευθεί στην Εφημερίδα της Κυβέρνησης. 

Θεσσαλονίκη, 31 Μαρτίου 1987 

Με εντολή Νομάρχη 
Ο Διευθυντής 
Γ. ΡΟΤΣΙΟΣ 

-♦- 

Αριθ. ΑΤ/Γ1/14189 (17) 

Ανανέωση άδειας λειτουργίας του εργαστηρίου Ραδιοϊσοτόπων τμήμα 
πυρηνικής ιατρικής κατηγ. Α — 2 της Β' Νευρολογικής Κλινικής 
Α.Π.Θ. του Νοσοκομείου «ΑΓΙΟΣ ΔΗΜΗΤΡΙΟΣ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΤ/Γ1 /14189/30.3.87 απόφαση του Νομάρχη Θεσσαλονί¬ 
κης, που εκδόθηκε σύμφωνα με τις διατάξεις του άρθρου 4 του Ν.Δ. 
181/74 και Π.Δ. 470/83 ανανεώθηκε η χορηγηθείσα άδεια λειτουρ¬ 
γίας εργαστηρίου ραδιοϊσοτόπων, τμήμα Πυρηνικής Ιατρικής κατηγ. 
Α-2 στην Β' Νευρολογική Κλινική του Α.Γ1.Θ. του Νοσοκ. «ΑΓΙΟΣ 
ΔΗΜΗΤΡΙΟΣ» με υπεύθυνο το γιατρό Γεώργιο Καρούτα και φυσικό 
το Βασίλειο Γερανίδη. 

Η ισχύς της (ανανέωσης λήγει 31.12.1987. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Θεσσαλονίκη, 30 Μαρτίου 1987 

Με εντολή Νομάρχη 
Ο Διευθυντής 
Γ. ΡΟΤΣΙΟΣ 


Αριθ:- ΔΤ/ΓΙ /14190 » 18 

Ανανέωση άδειας λειτουργίας του εργαστηρίου Ραδιοϊσοτόπων τμήμα 
ΙΝ νίΤΚΟ εφαρμογών κατηγ. Α — 1 στην Α’ Μαιευτ. Γυναικολο- 
γική κλινική του ΙΠΠΟΚΡΑΤΕΙΟΥ Γεν. Νοσοκομείου (πρώην Αγ. 
Σοφίας). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/14190/31.3.87 απόφαση του Νομάρχη Θεσ/νίκης, 
που εκδόθηκε σύμφωνα με τις διατάξεις του άρθρου 4 του Ν.Δ. 
181/74 και Π.Δ. 470/83 ανανεώθηκε η χορηγηθείσα άδεια λειτουρ¬ 
γίας εργαστηρίου Ραδιοϊσοτόπων τμήμα Εφαρμογών ΙΝ νίΤΚΟ κα¬ 
τηγ. (Α-1) της Α' Μαιευτικής Γυναικολογικής Κλινικής του Ιπποκρα- 
τείου. Γεν. Νοσοκ. (πρώην ΑΓΙΑ ΣΟΦΙΑ ) με υπεύθυνο τον γιατρό 
Β. Παπαμελετίου και φυσικό Νοσοκ. τον Δημ. Οκκαλίδη. 

Η ισχύς της ανανέωσης λήγει 31.12.1987. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Θεσσαλονίκη, 31 Μαρτίου 1987 

Με εντολή Νομάρχη 
Ο Διευθυντής 
Γ. ΡΟΤΣΙΟΣ 

- 4 -- 

Αριθ. ΔΥ/Γ1/14191 (19) 

Ανανέωση άδειας λειτουργίας εργαστηρίου τηλεθεραπείας κατηγ. Κ —' 
3 της Γενικής Κλινικής, Θεσσαλονίκης Α.Ε. στην παραλιακή Λεω¬ 
φόρο Γραβιάς 2. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ1/14191/31.3.87 απόφαση του Νομάρχη Θεσσαλο¬ 
νίκης, που εκδόθηκε σύμφωνα με τις διατάξεις του Ν.Δ. 181/74 και 
Π.Δ. 470/83 ανανεώνουμε την χορηγηθείσα άδεια λειτουργίας εργα¬ 
στηρίου τηλεθεραπείας κατηγ. (Κ-3) της Γενικής Κλινικής Θεσ/νίκης 
Α.Ε. στην παραλιακή Λεωφόρο Γραβιάς 2 στην Θεσ/νίκη με υπεύθυνο 
γιατρό τον Α. Χαραλαμπόπουλο και φυσικό Νοσοκομείου τον Κυρ. 
Ψαρράκο. Η ανανέωση ισχύει μέχρι 31.9.1987 με την προϋπόθεση 
έγκαιρης διαδικασίας αγοράς νέας πηγής από την κλινική. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Θεσσαλονίκη, 31 Μαρτίου 1987 

Με εντολή Νομάρχη 
Ο Διευθυντής 
Γ. ΡΟΤΣΙΟΣ 

- ♦ - 

Λ/Γ/14191 (20) 

Παραχώρηση του αριθ. 218 οικοπέδου συν/σμού Ποντοκώμης στην 
Κοινότητα Ποντοκώμης Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

’ Εχοντας" υπόψη: 

1. Τις διατάξεις της παρ. 10 του άρθρου 123 του Αγρ. Κώδικα, 
όπως τροποποιήθηκε με την παραγρ. 1 του άρθρου 7 Α.Ν. 431/68 
και αντικαταστάθηκε με τις διατάξεις του άρθρου 6 του Ν.994/79. 

2. Τις διατάξεις του Ν.3200/55 «περί διοικητικής αποκεντρώσεως» 
και των εκτελεστικών από 28.11.56 Β.Δ. περί επεκτάσεως αρμοδιοτή¬ 
των των Νομαρχών. 

3. Την αριθμ. 47/83 απόφαση Κοινοτικού Συμβουλίου Ποντοκώ- 

μης· 

4. Το αριθμ. 119043/15.6.84 έγγραφο του Υπουργείου Γεωργίας. 

5. Το αριθ. Τ.Π. 3451/9.8.85 έγγραφο του Τμήματος Πολεοδο¬ 
μίας και Πολεοδομικών Εφαρμογών Κοζάνης. 

6. Το αριθμ. Δ. 2868/9.8.85 έγγραφο του Δασαρχείου Κοζάνης. 

7. Το αριθμ. 1495/16.8.85 έγγραφο της 1 Ιης-Εφορείας Βυζαντι¬ 
νών Αρχαιοτήτων. 

8. Το αριθμ. 1841/23.8.85 έγγραφο της ΙΖ' Εφορείας Προϊ- 
στ/κών και Κλασσικών Αρχαιοτήτων. 

9. Το αριθμ. Φ.9.6/7188/21.8.85 έγγραφο της Δ/νσης Τουρι¬ 
σμού Μακεδονίας Θράκης, 

10. Το αριθ. 1512/6.9.85 έγγραφο του Γραφείου Τοπογραφικής 
Κοζάνης, αποφασίζουμε: 

Παραχωρούμε κατά κυριότητα, στην κοινότητα Ποντοκώμης το 
αριθμ. 218 οικόπεδο του Ο.Τ. 27 έκταση 4.180 μ2 της οριστικής 
διανομής έτους 1979 του ομώνυμου συν/σμού, μέσα στο οποίο υπάρχει 
κοινοτικό κατάστημα και χωρίς καταβολής τιμήματος ή άλλης αποζη¬ 
μίωσης. 

Η παραχώρηση γίνεται με τον όρο τής ανάκλησης σε περίπτωση 
μη εκπλήρωσης ή αλλαγής του σκοπού για του οποίο παραχωρείται 
η έκταση και της μη εκποίησης ή αποζημίωσης σε περίπτωση απαλλο¬ 
τρίωσης για δημόσια ωφέλεια. 

Σε περίπτωση που κατά την διάρκεια εργασιών (εκσκαφές) στο 
παραπάνω οικόπεδο βρεθούν αρχαία, θα πρέπει να ειδοποιήσετε αμέ¬ 
σως τις υπηρεσίες α) ΙΖ' Εφορεία Προϊστορικών και κλασσικών Αρ¬ 
χαιοτήτων και β) την II Εφορεία Βυζαντινών Αρχαιοτήτων. 

Κοζάνη, 14 Οκτωβρίου 1985 

Ο Νομάρχης 
Γ. ΚΕΡΑΜΑΡΗΣ 

- + - 

Αριθ. 4046 (21) 

Διορισμός μελών Δ. Δ. Σ. Επιτάξεων Ν. Λέσβου. 

Ο ΝΟΜΑΡΧΗΣ ΛΕΣΒΟΥ 

' Εχοντας υπόψη: 

1. Τις διατάξεις α) του Νόμου 4442/1929 «περί Στρατιωτικών 
εισφορών και Ναυλώσεων», όπως τροποποιήθηκε μεταγενέστερα, β) 
του Π.Δ/τος 115/1984 «Διορισμός των μελών των Διοικητικών Δικα¬ 
στηρίων περί Στρατιωτικών Επιτάξεων». 

2. Το αριθμ. Φ.851/17/39741/23.10.1986 σχετικό έγγραφο 

της ΑΣΔΕΝ. » 

3. Το αριθμ. 64/9.3.1987 έγγραφο του Πρωτοδικείου Μυτιλήνης, 
αποφασίζουμε: 

Διορίζουμε τους κατωτέρω, μέλη του Διοικητικού Δικαστηρίου 
Στρατιωτικών Επιτάξεων Ν. Λέσβου. 

1. Ευάγγελο Διβάρη, Πρωτόδικη του Πρωτοδικείου Μυτιλήνης ως 
πρόεδρο, αναπληρούμενο από την Ελένη Κατσούλη, Πρωτόδικη ταυ 
ίδιου Πρωτοδικείου. 

2. Μαρουλιώ Δαβίου, Πρωτόδικη Μυτιλήνης αναπληρούμενη από 
το Γεώργιο Ταμβακάκη, Πρωτόδικη του ίδιου Πρωτοδικείου. 

3. Αθανάσιο Αλατερό, Αν/χη (ΠΖ) της δυνάμεως της 98 α"&ΥΕ 
αναπληρούμενο από τον Παύλο Παυλάκο Αν/χη (ΤΘ) της δυνάμεως 
της 98 ΕΑΡΜΕΘ. 

4. Ευστράτιο Σωτηρέλη Τ/χη (ΤΘ) της δυνάμεως 98 ΑΔΤΕ ανα¬ 
πληρούμενο από τον Ιωάννη Λυσαφίδη Αν/χη (ΠΖ), της ίδιας δυνά¬ 
μεως. 

5. Μιχαήλ Κουφάκη, Οικονομικό Έφορο Μυτιλήνης, αναπληρού¬ 
μενο από την Νίκη Κουρούκλη - Γούναρη υπάλληλο της ίδιας υπηρε¬ 
σίας. 

Γραμματέα του ΔΣΣΕ ορίζουμε την Ευαγγελία Ψωμάκη, υπάλληλο 
της Δ/νσης Τεχνικών Υπηρεσιών Λέσβου. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Μυτιλήνη, 16 Μαρτίου 1987 

Ο Νομαρχών Δ/ντής 

I. ΖΑΦΕΙΡΙΟΥ 

- ♦ - 

Αριθ. 6111 (22) 

Σύσταση θέσεων στον ΟΕΥ του Δήμου Τυρνάβου, 

Ο ΝΟΜΑΡΧΗΣ ΛΑΡΙΣΑΣ 

Με την 6111/27.3.87 απόφαση του Νομάρχη Λάρισας επικυρώ¬ 
θηκε η 13/1987 πράξη του Δημάρχου Τυρνάβου με την οποία διαπι¬ 
στώνεται η αυτοδίκαιη σύσταση θέσεων στον Ο.Ε.Υ. του Δήμου Τυρβά- 
νου, σύμφωνα με το αρθρ. 5 του νόμου 1476/1984, για τους υπηρε- 


τούντες στο Δήμο. Τυρνάβου με σχέση εργασίας Ι.Δ. αορίστου χρόνου 
και που δεν μονιμοποιήθηκαν με τον ανωτέρώ νόμο για οποιονδήποτε 
λόγο, ως εξής: 

α. Τέσσερες (4) θέσεις εργατών καθαριότητας, 
β. Μία (1) θέση εργάτη-φύλακα Νεκροταφείου (Αριθμ. επ. Νομ. 
6111/87). 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Λάρισα, 27 Μαρτίου 1987 

Με εντολή Νομάρχη 
Ο Δ/νων Τμημ/ρχης 
Γ. ΜΠΟΥΚΗΣ 

- 4 - 

Αριθ. 2233 (23) 

Τροποποίηση της απόφασης του Νομάρχη Τρικάλων (για τους δρόμους 
προς α) ΒΑΘΥΡΕΥΜΑ - ΜΕΣΟΧΩΡΑ - ΑΡΜΑΤΟΛΙΚΟ - ΑΕΤΟ 
- ΠΑΧΤΟΥΡΙ - ΛΑΦΙΝΑ - ΚΟΡΥΦΗ - ΝΕΡΑΙΔΑ β) ΑΓΙΟ 
ΠΡΟΚΟΠΙΟ - ΚΑΛΟΓΗΡΟΥΣ γ) ΡΟΠΩΤΟ). 


Ο ΝΟΜΑΡΧΗΣ ΤΡΙΚΑΛΩΝ 

’ Εχοντας υπόψη: 

1. Τις διατάξεις: α) Του Ν.3200/55 «περί διοικητικής αποκεντρώ- 
σεως», και β) Ν.Δ. 102/73 «περί οργανώσεως των δια λεωφορείων 
αυτοκινήτων εκτελουμένων δημοσίων επιβατικών συγκοινωνιών» 
όπως αυτές τροποποιήθηκαν μεταγενέστερα. 

2. Την αριθμ. 2451/20.3.1980 (ΦΕΚ 434/Β/5..5.1980) από¬ 
φασή μας «χαρακτηρισμός αγώνων γραμμών Νομού Τρικάλων», όπως 
τροποποιήθηκε μεταγενέστερα με τις αριθ. 4712/5.6.1980, 
6602/16.8.1980, 8804/4.11.1980, 7288/13.9.1983 και 
4455/24.5.1984 όμοιες. ' 

3. Τα αριθ. πρωτ. Ε.724/27.2.1987 και Ε.1224/3.3.1987 έγ¬ 
γραφα της Δ/νσης Τεχνικών Υπηρεσιών Ν. Τρικάλων, σχετικά με τη 
βατότητα των δρόμων που αναφέρονται στο θέμα της απόφασης αυτής. 
(Βελτιώθηκε η βατότητα). 

4. _ Χο φάκελλο των αγόνων γραμμών Νομού Τρικάλων, από τον 
οποίο —εκτός των άλλων— προκύπτει ότι υπάρχει μεταφορικό έργο 
για το χωριό Νεράιδα, ιδιαίτερα το καλοκαίρι, αποφασίζουμε: 

I. Ανακαλούμε την 4455/24.5.1984 απόφασή μας, μόνο στο μέρος 
που αφορά τη γραμμή ΤΡΙΚΑΛΑ - ΜΕΣΟΧΩΡΑ. 

II. Τροποποιούμε την αριθ. πρωτ. 2451/20.3.1980 απόφασή μας 
ως 1 προς τις υπεραστικές επιβατικές γραμμές, που'αναφέρονται στο 
θέμα της παρούσας, ως εξής: 

1. ΠΥΛΗ - ΜΕΣΟΧΩΡΑ Επεκτείνεται η γραμμή μέχρι το ΑΡΜΑ- 
ΤΟΛΙΚΟ. 

Εξασφαλίζεται η απρόσκοπτη και ασφαλής _ διέλευση και κίνηση 
λεωφορείου αυτοκινήτου τύπου μικρολεωφορείου με τους παρακάτω 
περιορισμούς: 

α) Ο αριθμός θέσεων καθημένων επιβατών δεν δύναται να υπερβαί¬ 
νει τις 30+1 + 1. 

β) Η απόσταση αξόνων να είναι μέχρι 4,87 μ. 

γ) Η ασφαλής κυκλοφορία καθ’ όλη τη διάρκεια του έτους προϋποθέ¬ 
τει εκτός της περιοδικής συντήρησης του δρόμου και εργασίες, εφ’ 
όσον απαιτούνται, ήτοι άρσης καταπτώσεων, αποκατάστασης καθιζή¬ 
σεων, τοποθέτησης σημάνσεων στα επικίνδυνα σημεία κ.λπ. 

2. ΜΕΣΟΧΩΡΑ - ΑΕΤΟΣ - ΠΑΧΤΟΥΡΙ - ΛΑΦΙΝΑ. 

Επεκτείνεται η γραμμή μέχρι ΚΟΡΥΦΗ και ΝΕΡΑΙΔΑ. 

Για τη βατότητα του δρόμου ισχύουν όσα αναφέρονται παραπάνω 
- για τη γραμμή ΠΥΛΗ - ΜΕΣΟΧΩΡΑ - ΑΡΜΑΤΟΛΙΚΟ - μόνο για 
τη διάρκεια του ΘΕΡΟΥΣ. 

3. ΠΥΛΗ - ΑΓΙΟΣ ΠΡΟΚΟΠΙΟΣ - ΚΑΛΟΓΗΡΟΙ. 

Εξασφαλίζεται η απρόσκοπτη και ασφαλής διέλευση και κίνηση 

λεωφορείου αυτοκινήτου τύπου Υ4 καθ’ όλη τη διάρκεια του έτους με 
τους παρακάτω περιορισμούς. 

α. Η απόσταση των αξόνων του αυτοκινήτου να είναι μέχρι 5.00 μ. 

β, Ο αριθμός θέσεων των καθημένων επιβατών δεν δύναται να 
υπερβαίνει τις 38+1 + 1. 

γ. Η ασφαλής κυκλοφορία καθ’ όλη τη διάρκεια του έτους προϋποθέ¬ 
τει εκτός της περιοδικής συντήρησης του δρόμου και εργασίες εφ’ όσον 
απαιτούνται ήτοι άρσεως καταπτώσεων, αποκατάστασης καθιζήσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τοποθετήσεως σημάνσεων στα επικίνδυνα σημεία κ.λπ. Επισημαίνεται 
ότι η κυκλοφορία πρέπει να γίνεται χωρίς την ύπαρξη παγετού, η δε 
οδήγηση να γίνεται με'όλους τους κανόνες ασφαλείας δηλαδή μικρή 
ταχύτητα, κάθοδος, επιβατών στα επικίνδυνα σημεία, ασφαλής ορατό¬ 
τητα και αρίστη μηχανολογική συγκρότηση του οχήματος. 

4. ΠΥΛΗ - ΡΟΓΙΩΤΟ. 

Εξασφαλίζεται η απρόσκοπτη και ασφαλής διέλευση και κίνηση δι’ 
αυτής λεωφορείου αυτοκινήτου τύπου Ε μικροτέρου δηλαδή λεωφο¬ 
ρείου του τύπου Υ4 καθ’ όλη τη διάρκεια του έτους επειδή εντός του 
οικισμού Άγιος Ιωάννης του χωριού Ροπωτό υπάρχει στενή γέφυρα 
την οποία το λεωφορείο Υ4 δεν διέρχεται με ασφάλεια, ενώ κυκλοφορεί 
με ασφάλεια σε όλο το υπόλοιπο τμήμα του δρόμου. 

Μετά τη διαπλάτυνση της παραπάνω αναφερόμενης γέφυρας δύνα- 
ται το Ε να αντικατασταθεί με τύπον Υ4. Η κίνηση του λεωφορείου 
τύπου Ε στο δρόμο προς Ροπωτό θα γίνεται με τους παρακάτω περιορι¬ 
σμούς. 

α. Ο αριθμός θέσεων των καθημένων επιβατών δεν δύναται να 
υπερβαίνει τις 32+1 + 1. 

β. Ισχύουν οι ίδιοι ακριβώς περιορισμοί των εδαφίων α και γ της 
παραγρ. 3 της παρούσας, (γραμμή ΠΥΛΗ - ΚΑΛΟΓΗΡΟΙ). 

III. Η απόφασή μας αυτή: α) Να δημοσιευτεί στην εφημερίδα της 
Κυβερνήσεως. β) Ισχύει από την κοινοποίησή της σύμφωνα με το 
άρθρο 8 του Ν.3200/1955. 

Τρίκαλα, 24 Μαρτίου 1987 

Ο Νομάρχης 
ΠΕΤΡΟΣ ΡΙΖΟΣ 

-♦- 

Συνεδρίαση του Δ.Σ. του ΙΚΑ αριθ. 10/26.3.87 

Αριθ. ΥΟΟ/302/αα (24) 

Ανάθεση ασφαλιστικής περιοχής στο νέο Τοπικό Υποκ/μα ΙΚΑ Νέας 

Αλικαρνασσού Ν. Ηρακλείου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΙΚΑ 

Αφού έλαβε υπόψη του: 

α) Τις διατάξεις των άρθρων 2, 3, 4 και 13 του Α.Ν. 1846/51, 
όπως ισχύουν σήμερα. 

β) Τις διατάξεις των άρθρων 5 και 7 του Ν.Δ. 3710/57, όπως 
έχουν αντικατασταθεί με το άρθρο 5 του Ν.861/79. 

γ) Τις διατάξεις του άρθρου 3 του Κανονισμού Ασφάλισης του ΙΚΑ 
(ΑΥΕ 55575/1.479/18.11.65, ΦΕΚ 816/65 τ.β'). 

δ) Την 172/Συν.12/86 απόφασης του Δ.Σ. του Ιδρύματος (ΦΕΚ 
336/τ.β' /86) για τη Σύσταση Τοπικών Υποκαταστημάτων και μετα¬ 
τροπή Παραρτημάτων ΙΚΑ, με την οποία συστάθηκε και το Υποκατά¬ 
στημα ΙΚΑ Νέας Αλικαρνασσού Ν. Ηρακλείου. 

ε) Τις 420/Συν.38/20.6.85 και 157, 158Συν.14/10.2.87 προ¬ 
τάσεις της ΤΔΕ του Περ/κού Υποκ/τος ΙΚΑ Ηρακλείου (έγγραφα 
Υποκ/τος 16444/1.7.85 και 3461/13.2.87). 

στ) Την από 9.3.87 εισήγηση της Δ/νσης Ασφάλισης Τμήματος 
Ασφ. Επαγγ. Κατηγοριών και τις απόψεις των μελών του, αποφασίζει 
ομόφωνα: 

1. Αναθέτει ασφαλιστική περιοχή στο νέο Τοπικό Υποκ/μα ΙΚΑ 
Νέας Αλικαρνασσού Ν. Ηρακλείου και καθορίζει τα όρια της τοπικής 
αρμοδιότητας αυτού ως εξής: 

α) Με αφετηρία το σημείο εκβολής του ρέματος Μπεντεβή στη 
θάλασσα, ανατολικά της οδού Εθνικής Αντίστασης μη συμπεριλαμβα- 
νομένης, ακολουθούν το ρέμα τούτο (Μπεντεβή) κατά την ανατολική 
του πλευρά μέχρι συμβολής του με την οδό Λ. Σκεπετζή. 

Ακολουθώντας την οδό Λ. Σκεπετζή κατά το αριστερό της περιγρα- 
φόμενης πορείας των ορίων, συνεχίζουν μέχρι συμβολής της με την 
οδό Νικολάου Πιτσουλάκη. Ακολουθούν την οδό αυτή (Ν. Πιτσουλάκη) 
από την πλευρά των άρτιων αριθμών της μέχρι συμβολής της με τη 
Λ. Κνωσσού και ανώνυμου αγροτικού δρόμου. 

Συνεχίζουν κατά μήκος της αριστερής πλευράς του αγροτικού δρό¬ 


μου μέχρι το ψηλότερο σημείο αυτού (137,5 χιλιόμετρο Εθνικής οδού 
Ηρακλείου - Αγίου Νικολάου). Από το σημείο αυτό του αγροτικού 
δρόμου με ευθεία νοητή γραμμή κατευθύνονται Ανατολικά της περιο¬ 
χής Αγίου Ιωάννη Ηρακλείου, χωρίς να την περιλαμβάνουν, προχω¬ 
ρούν Νοτιοδυτικά, περιλαμβάνοντας τη Νέα Βιομηχανική περιοχή 
Ηρακλείου, μέχρι συναντήσεως των διοικητικών ορίων των Κοινοτή¬ 
των Σκαλανίου και Καλλιθέας. 

Στη συνέχεια, περιλαμβάνουν κατά τα διοικητικά τους όρια τις 
παρακάτω Κοινότητες της επαρχίας Πεδιάδας, ακολουθούν τα διοικη¬ 
τικά όρια της Κοινότητας Ανώπολης προς τη θάλασσα και συνεχίζουν 
κατά μήκος του αιγιαλού μέχρι που συναντούν το ρέμα Μπεντεβή, 
όπου και η αφετηρία των ορίων. 

β) Περιλαμβάνουν τις διοικητικές περιοχές των Κοινοτήτων: Αϊτα- 
νίων, Ανώπολης, Γαλίφας, Γουβών, Ελαίας, Επάνω Βάθειας, Επισκο¬ 
πής, Καινούργιου Χωριού, Καλλιθέας, Καλού Χωριού, Κάτω Βάθειας, 
Κόξαρης, Σγουροκεφαλίου και Χαρασού της Επαρχίας Πεδιάδας του 
Ν. Ηρακλείου. 

2. Την εφαρμογή της απόφασης αυτής από την ημερομηνία έναρξης 
λειτουργίας του Υποκ/τος ΙΚΑ Νέας Αλικαρνασσού. 

3. Τη δημοσίευση της απόφασης αυτής στην Εφημερίδα της Κυβερ¬ 
νήσεως. Η απόφαση αυτή να δημοσιευθεί στην Εφημερίδα της Κυβέρ¬ 
νησης. 

Ο Υποδιοικητής - Πρόεδρος του Δ.Σ. 

ΧΡ. ΣΜΥΡΛΗΣ - ΛΙΑΚΑΤΑΣ 

- *- 

Συνεδρίαση του Δ.Σ. του ΙΚΑ αριθ. 10/26.3.87 

Αριθ. Υ20/311/αα (25) 

Επανυπαγωγή ορισμένων κοινοτήτων της Επαρχίας Μονοφατσίου από 

οτο Παρ/μα ΙΚΑ Αρκαλοχωρίου στο Περ/κό Υποκ/μα ΙΚΑ Ηρα¬ 
κλείου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΙΚΑ 

Αφού έλαβε υπόψη του: 

α) Τις διατάξεις των άρθρων 2, 3, 4 και 13 του Α.Ν. 1846/51, 
όπως ισχύουν σήμερα. 

β) Τις διατάξεις των άρθρων 5 και 7 του Ν.Δ. 3710/57, όπως 
έχουν αντικατασταθεί με το άρθρο 5 του Ν.861/79. 

γ) Τις διατάξεις του άρθρου 3 του Κανονισμού Ασφάλισης του ΙΚΑ 
(Α.Υ.Ε. 55575/1.479/18.11.65, ΦΕΚ 816/7.2.65 τ.β’). 

δ) Την 156/Συν.14η/10.2.1987 πρόταση της Τ.Δ.Ε. του Περιφε¬ 
ρειακού Υποκ/τος ΙΚΑ Ηρακλείου (έγγραφο Υποκ/τος 3461/13.2. 
87 ). 

ε) Την από 27.2.87 εισήγηση της Δ/νσης Ασφάλισης - Τμήματος 
Ασφ. Επαγγ. Κατηγοριών και τις απόψεις των μελών του, αποφασίζει 
ομόφωνα: 

1. Την επανυπαγωγή κατά τα διοικητικά τους όρια των Κοινοτή¬ 
των: Αγίας Βαρβάρας, Αγίου Θωμά, Άνω Ακριών, Ασημιού, Αχε- 
ντριά, Βαγιονιάς, Δαμανίων, Διονυσίου, Δουλίου, Εθιάς, Λαρανίου, 
Λιγορτύνου, Λουρών, Μεγάλης Βρύσης, Μεταξοχωρίου, Παρανύμφων, 
Προτορίων, Πύργου, Σοκαρά, Σταβιών, Στερνών, Στόλων, Χαρακιού 
και Χάρακος της Επαρχίας Μονοφατσίου του Ν. Ηρακλείου από το 
Παρ/μα ΙΚΑ Αρκαλοχωρίου στο Περ/κό Υποκατάστημα ΙΚΑ Ηρα¬ 
κλείου. 

2. Την εφαρμογή της απόφασης αυτής από την πρώτη του μεθεπό¬ 
μενου μήνα, από αυτόν μέσα στο οποίον θα δημοσιευθεί στην Εφημε¬ 
ρίδα της Κυβέρνησης. 

3. Τη δημοσίευση της απόφασης αυτής στην Εφημερίδα της Κυβερ¬ 
νήσεως. Η απόφαση αυτή να δημοσιευθεί στην Εφημερίδα της Κυβέρ¬ 
νησης. 

Ο Υποδιοικητής - Πρόεδρος του Δ.Σ. 

ΧΡ. ΣΜΥΡΛΗΣ - ΛΙΑΚΑΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



